Anneli Soila

Anneli Raija Hilkka Soila (s. 12. kesäkuuta 1958 Joensuu) on suomalainen yleisurheilija, joka kilpaili 1970-luvulla pika- ja aitajuoksuissa. Hän edusti Suomea myös maaotteluissa. Kotimaassa hän edusti Joensuun Katajaa.

Soila saavutti Kalevan kisoissa 400 metrin aitajuoksussa hopeaa vuonna 1976 ja pronssia vuonna 1977 sekä sijoittui neljänneksi vuonna 1975. Viestijuoksun SM-kilpailuissa hän saavutti Joensuun Katajan joukkueessa pronssia 4 × 400 metrillä vuonna 1977 sekä 3 × 800 metrillä vuosina 1977 ja 1978. Hän edusti Suomea vuonna 1977 maaottelussa Isoa-Britanniaa vastaan Oulussa ja Euroopan cupin välierässä Bukarestissa.

Soilan ennätys 400 metrin aitajuoksussa on 61,59 s, minkä hän juoksi Tampereella heinäkuussa 1977.

 Lähteet 

Luokka:Suomalaiset pikajuoksijat
Luokka:Suomalaiset 400 metrin aitajuoksijat
Luokka:Vuonna 1958 syntyneet
Luokka:Elävät henkilöt